b'\n_START_ARTICLE_\nRusijos revoliucija\n_START_SECTION_\nVasario revoliucija\n_START_PARAGRAPH_\n\xc5\xa0ios revoliucijos metu buvo nuversta caro vald\xc5\xbeia, kuri\xc4\x85 susilpnino ilgas Pirmasis pasaulinis karas._NEWLINE_Revoliucija prasid\xc4\x97jo be ai\xc5\xa1ki\xc5\xb3 lyderi\xc5\xb3 ir formali\xc5\xb3 plan\xc5\xb3, o tai rodo, kad Rusijos liaudis buvo pribrendusi vald\xc5\xbeios nuvertimui. Pagrindiniai \xc4\xafvykiai rutuliojosi \xc5\xa1alies sostin\xc4\x97je Petrograde, kur 1917\xc2\xa0m. vasario 23 d. eil\xc4\x97se prie maisto stovintys \xc5\xbemon\xc4\x97s prad\xc4\x97jo demonstracij\xc4\x85. 1917\xc2\xa0m. kovo m\xc4\x97nes\xc4\xaf (pagal Julijaus kalendori\xc5\xb3 tai buvo vasaris) prasid\xc4\x97jo darbinink\xc5\xb3 streikai ir kareivi\xc5\xb3 mai\xc5\xa1tai, buvo prad\xc4\x97tos kurti Tarybos. Kovo 15 d. (kovo 2 d. pagal Julijaus kalendori\xc5\xb3) imperatorius Nikolajus II-asis atsisak\xc4\x97 sosto ir vald\xc5\xbei\xc4\x85 perdav\xc4\x97 laikinajai vyriausybei, vadovaujamai kunigaik\xc5\xa1\xc4\x8dio Lvovo.\n_START_SECTION_\nPrie\xc5\xbeastys\n_START_PARAGRAPH_\n1917\xc2\xa0m. vasario revoliucija u\xc5\xbebaig\xc4\x97 car\xc5\xb3 valdym\xc4\x85 Rusijoje, ta\xc4\x8diau nei\xc5\xa1sprend\xc4\x97 joki\xc5\xb3 esmini\xc5\xb3 socialini\xc5\xb3 ir politini\xc5\xb3 problem\xc5\xb3. Svarbiausias tuo metu buvo karo klausimas. Nuo 1914\xc2\xa0m. Rusija viena i\xc5\xa1 pagrindini\xc5\xb3 Pirmojo pasaulinio karo dalyvi\xc5\xb3. \xc5\xa0is \xe2\x80\x9emodernus\xe2\x80\x9c karas, reikalav\xc4\x99s auk\xc5\xa1to pramoninio i\xc5\xa1sivystymo agrarinei Rusijai buvo per sunkus ir l\xc4\x97m\xc4\x97 esan\xc4\x8di\xc5\xb3 socialini\xc5\xb3 problem\xc5\xb3 u\xc5\xbea\xc5\xa1tr\xc4\x97jim\xc4\x85._NEWLINE_Po vasario revoliucijos Rusijoje vald\xc4\x97 tiek parlamentas (D\xc5\xabma) su pereinam\xc4\x85ja Kerenskio vyriausybe, tiek darbinink\xc5\xb3 ir kareivi\xc5\xb3 tarybos su savo Vykdomaisiais komitetais. D\xc4\x97l nuolatin\xc4\x97s konstitucijos tur\xc4\x97jo nuspr\xc4\x99sti Steigiamasis Susirinkimas, kuris (pagal pirmuosius planus) tur\xc4\x97jo susirinkti lapkri\xc4\x8dio 25 d. D\xc4\x97l to Laikinoji Kerenskio Vyriausyb\xc4\x97 negal\xc4\x97jo prad\xc4\x97ti taikos deryb\xc5\xb3 su Vokietija ir jos s\xc4\x85junginink\xc4\x97mis.\n_START_SECTION_\nEiga\n_START_PARAGRAPH_\nBol\xc5\xa1evik\xc5\xb3 vadovyb\xc4\x97 nesutar\xc4\x97 ar jie tur\xc4\x97t\xc5\xb3 dalyvauti Konstitucinio Susirinkimo rinkimuose ar vietoje to tur\xc4\x97t\xc5\xb3 sukilti. Po kar\xc5\xa1t\xc5\xb3 debat\xc5\xb3 Leninas su Trockiu sutar\xc4\x97, kad spalio 10 d. turi \xc4\xafvykti sukilimas.'